**טוף בייפונג** (באנגלית: **Toph Beifong**; בכתב סיני: **拓芙 北方** או **托夫 北方**; בפין יין: ***Tuòfú Běifāng*** או ***Tuōfū Běifāng*** בהתאמה) היא דמות בדיונית המופיעה בסדרת הטלוויזיה המונפשת של "ניקלודיאון", "אווטאר" (2005–2008) ובסדרת ההמשך שלה, "האגדה של קורה" (2012–2014). את הדמות, שנהגתה על ידי מייקל דנטה דימרטינו ובריאן קונייצקו, דיבבו ג'סי פלאוור בסדרה המקורית, וקייט היגינס ופיליס סימפלר בסדרת ההמשך. בעברית, את דמותה דיבבו ליאנה עיון בסדרה המקורית ושרון שחל בסדרת ההמשך.

בהמשכיותיו של הזיכיון, מופיעה טוף ככשפית אדמה, אשר ביכולתה לעצב מחדש ולשלוט באדמה, סלעים, חול, עפר, ומאוחר יותר, גם במתכת. מכיוון שנולדה עיוורת, האמינו הוריה שמצבה מגביל את יכולתה ללמוד ולהשתמש בכשפות אדמה בבטחה, וביקשו ממוריה ללמד אותה כשפות אדמה בסיסית בלבד. עם זאת, כשבגרה, למדה טוף כשפות אדמה מתקדמת יותר בחשאי מהגיריות (שהעבירו את בסיס הכשפות לכשפי האדמה הראשונים). בהמשך, הפכה טוף לאדם הראשון שפיתח את התת-יכולת לכשף מתכות. חרף עיוורונה, למדה טוף לאתר עצמים ואת תנועותיהם על ידי חישת תנודותיהם באדמה סביבה.

דמותה של טוף הוצגה לראשונה בעונתה השנייה של "אווטאר", במהלכה הפכה למורתו של אווטאר אנג לכשפות אדמה; על אף היותה בעלת אישיות מתישה, מתנשאת ולעיתים גם עקשנית שמובילה למריבות עם בני גילה, מוכיחה טוף את עצמה כבעלת ברית איתנה לאנג ובהמשך גם לממשיכתו במחזור האווטארים, קורה. דמותה של טוף נחשבת לדמות "פורצת דרך" ולאהובת המעריצים, וזכתה לשבחים מצד המבקרים וקהל הצופים.

יצירת הדמות
-----------

יוצרי דמותה של טוף, מייקל דנטה דימרטינו (מימין) בריאן קונייצקו (במרכז) וארון אהז (משמאל).
לדיבוב דמותה של טוף לוהקה ג'סי פלאוור.
### קונספט ופיתוח

במקור, פותחה דמותה של טוף ככשף אדמה אתלטי ושרירי בן שש עשרה, שנועד לשמש כיריב לסוקה. עם התקדמות עלילת הסדרה והצורך להציג כשף אדמה שיצטרף לדמויות הראשיות, התסריטאי הראשי, ארון אהז, הציע למייקל דנטה דימרטינו ובריאן קונייצקו ליצור קונטרסט באמצעות הצגת דמותו של טוף כילדה קטנה שמסוגלת להביס כשפי אדמה חזקים ובוגרים; חלק מצוות התסריטאים מצא את הרעיון הומוריסטי, אך קונייצקו לא היה מרוצה מכך. לאחר מספר דיונים ארוכים, הפסיק קונייצקו להיאבק ברעיון והתרגל אליו, לאחר מכן טוף הפכה לנשית והוצגה לסדרה, והפכה לאחת הדמויות האהובות על קונייצקו. בינתיים, העיצוב המקורי של הדמות מוחזר ושימש עבור מספר דמויות משניות; בין היתר, העיצוב המקורי שלה השפיע רבות על עיצוב דמותו של בולין ב"האגדה של קורה". הבגדים שלובשת טוף למשך רוב עלילת הסדרה נוצרו בהשראת סגנונות אופנה אירופיים. בנוסף, אחת מהשמלות שהיא לובשת עוצבה על פי לבושה המסורתי של שושלת טאנג הסינית.

לאחר שהחזירו את דמויותיהם של קטרה וצוקו, ביקשו היוצרים להשיב גם את דמותה של טוף ב"האגדה של קורה", אך דימרטינו העיד על כך שמעולם לא מצאו הצדקה אמיתית למסעה של קורה אל הביצות, שם חיה טוף, במהלך העונה השלישית. בעונה שלאחר מכן, שימשה טוף כמנטורית מחוספסת לקורה. עיצוב דמותה הפך לקושי עבור צוות ההנפשה, שהיה מעוניין להנפיש את דמותה בממדיה מהסדרה המקורית על אף פלשבקים בשלב מוקדם של "האגדה של קורה" שהראו שהיא גדלה לגובה. קונייצקו התחשב ברצונותיהם של צוות ההנפשה, אך היה מעוניין בכך שגובהה המקוצר ינבע מכך שהפכה שפופה מאז עקב גילה המתקדם. לאנימטורים היו בעיות בביצוע העיצוב הזה, מה שהוביל לריבוי איור הסצנות בה היא מופיעה.

### אפיון ואישיות

במהלך הסדרה, מוצגת דמותה של טוף כעצמאית מאוד, ישירה, לוחמת וכאחת שנוטה להתגרות ולהעליב את יריביה וחבריה כאחד, ובמיוחד את סוקה. במספר הזדמנויות, מוצגת טוף כשהיא מחטטת באפה, יורקת ומגהקת בקול רם. כפי שהסבירה לאנג ולחבריו, היא עושה זאת בכוונה כמרד נגד עקרונות התרבות המעודנת שהוריה ניסו לכפות עליה. כשהמצב בהחלט חייב זאת, טוף ידעה כיצד לנהוג על פי הקודים התרבותיים המקובלים בממלכת האדמה, הרבה יותר מאשר אנג וחבריו. לרוב, מוצגת טוף כשהיא מכוסה בעפר, או כפי שהיא מכנה זאת, "ציפוי בריא של אדמה".

בגילה המתקדם, ואף על פי ששמרה על כוחה הרב ככשפית אדמה, מסרבת טוף לקחת חלק בסכסוכים ממושכים, ומודה שהיא מבוגרת מדי וחסרת אנרגיה למאמצים כאלו.

### שמה

ב"מעבר הנחש", בדרכון של טוף נכתב **土國頭等護照北方拓芙**‏ (tǔ guó tóu děng hù zhào běi fāng tuò fú), שמתורגם בתרגום מילולי כ"דרכון מחלקה ראשונה בממלכת האדמה:". פירוש שמה הוא "לוטוס מוגן", התואם את השקפת הוריה על בתם כפרח הזקוק להגנה. ב-"Tales of Ba Sing Se", שמה כתוב כ-**托夫**‏ (Tuō Fū), שהוא התעתיק הפונטי המבוסס על המדריך הרשמי לשמות לועזיים. ב"מלך האדמה", שמה מוחזר ל-**拓芙**. שם משפחתה, בייפונג (北方), קרוב בצלילו להגייה המנדרינית של המילה "צפון" (běi fāng). משמעות המילה **托**‏ (Tuō) היא גם "לתמוך בכף היד", או "גרור" והיא המילה המשמשת לטיפול בילדים, ונועדה גם להישמע כמו המילה האנגלית "קשוח" או "טופ" (כלומר, "המעמד העליון").

ביוגרפיה בדיונית
----------------

### אווטאר

#### ספר 2: אדמה

טוף נולדה בשנת 88 AG ללאו ופרג בייפונג, שהשתייכו למעמד האצולה של ממלכת האדמה. עם זאת, מכיוון שנולדה עיוורת, בחרו הוריה לתפוס את עיוורונה כנכות, ובהתאם, להסתיר אותה. חרף מגבלותיה, פיתחה טוף מיומנויות מיוחדות במהלך שהותה עם הגיריות העיוורות שאכלסו את המערות הסמוכות לביתה. על ידי חיקוי תנועותיהם, הפכה טוף למאסטר בכשפות אדמה, אך שמרה את יכולותיה בסוד ממשפחתה המגוננת. עם השנים, החלה טוף להשתתף בטורנירי ליי טאי, להיאבקות מקצועית, תחת הכינוי "השודדת העיוורת" (העיוורת הקטנה, בדיבוב לעברית); ועד לבואם של אנג וחבריו לטורניר, הפכה טוף לאלופת הטורניר, כשהיא מחזיקה בשיא ניצחון-הפסד של 42–0. עם זאת, אנג מביס אותה ללא כוונה בעודו מנסה לדבר איתה, מכיוון שלא הצליחה לחוש בזרמי אוויר. כשהוריה לומדים על כך ומגבילים אותה עוד יותר, בורחת טוף ללא ידיעת אנג על מנת ללוות את אנג ולשמש לו כמורה לכשפות אדמה. טוף כמעט עוזבת את הקבוצה לאחר שהסתכסכה עם קטרה, אם כי חוזרת בה מהחלטתה בעקבות פגישה עם אירו ומפגשה לראשונה בנסיכה אזולה. לאחר שהקבוצה חוקרת את ספריית ואן שי טונג, שם היא מגלה את תאריכו של יום השמש השחורה הבא ומשיגה מבלי משים יתרון על אומת האש, לא מצליחה טופ למנוע את חטיפתו של אפה, הביזון של אנג, בידי כשפי חול. מכיוון שאפה שימש כאמצעי התחבורה שלה, נאלצת הקבוצה לחצות רגלית את מעבר הנחש ולמנוע מה"קודח" (מכשיר ענקי שפול בסיס מקדחה ענקית) של אומת האש לפלוש לבה סינג סה. בתוך העיר, מצליחה טוף לחדור לארמון ממלכת האדמה, ובמהלך שהותה בארמון, היא פוגשת את דאי לי, מתיידדת עם קטרה, נתקלת בג'ט ומוצאת את אפה. בסיום העונה, לאחר שהיא נתפסת ומושמת בכלוב ממתכת על ידי אנשים שנשלחו על ידי הוריה, לומדת טוף כיצד לכשף את המתכת לאחר שהיא מבינה שהמתכת מכילה כמויות קטנות של אדמה שביכולתה לתמרן; טוף נמלטת במהירות, לוכדת את שוביה באותו הכלוב וחוברת לאנג וסוקה חזרה לבה-סינג-סה, שם היא ושאר החבורה נכשלים לעצור את ההפיכה שמתכננת אזולה עם הדאי-לי, וניצלים בעור שיניהם עם מלך האדמה.

#### ספר 3: אש

טוף, לצד סוקה, קטרה ושבט המים הדרומי, כובשת ספינה השייכת לאומת האש. לאחר מכן, משתמשת טוף בחושיה על מנת לסכל טריק של ספק, ובאמצעות מיקוח ושימוש חוזר בחושיה, מוציאה ממנו עוד ועוד כסף. כשהיא נלחצת מהתנהגותה הלא-מוסרית, נוזפת בה קטרה, אך מאוחר יותר מגייסת אותה לביצוע הונאה ענקית, במסגרתה קטרה מסגירה את טוף למשטרה על מנת לאסוף את התגמול, מתוך הנחה שטוף תוכל לכשף את דרכה החוצה מהכלא. עם זאת, מתגלה כי התגמול שהובטח הוא שקרי והתאים עשויים מעץ. בסופו של דבר, מצליחה קטרה לחלץ את עצמה ואת טוף על ידי יצירת מים מהזיעה שלה. בהמשך, משמשת טוף כחלק מכוח הפלישה, והיא מסייעת לאנג להגיע לבונקר המחתרתי של שליט האש אוזאי. בהמשך, מגיעים טוף ושאר הקבוצה למקדש האוויר המערבי, שם הם נתקלים בצוקו, שמבקש לכפר על מעשיו. בתחילה, טוף מקבלת אותו ודוחקת בקטרה ובסוקה לקבל את עזרתו, אך חוזרת בה לאחר שהוא בטעות שורף את רגליה. כשהוא מנסה שוב להצטרף לקבוצתם, מקבלת אותו טוף שוב לאור התפייסותו עם אנג. בסיום העונה, מסייעת טוף לסוקה וסוקי לתקוף ספינת אוויר של אומת האש. במהלך התקיפה, טוף כמעט מועפת מהספינה הבוערת ונהרגת, אך ניצלת על ידי סוקה וסוקי. מאוחר יותר, נראית טוף כשהיא חוגגת את תבוסתו של אדון האש עם חבריה בחנות התה של אירו.

### סדרת הקומיקס

 ערך מורחב – **אווטאר: כשף האוויר האחרון (קומיקס)**  

#### ההבטחה

 ערך מורחב – **אווטאר: כשף האוויר האחרון – ההבטחה**  

#### החיפוש

 ערך מורחב – **אווטאר: כשף האוויר האחרון – החיפוש**  

#### הקרע

 ערך מורחב – **אווטאר: כשף האוויר האחרון – הקרע**  

#### צל וערפל

 ערך מורחב – **אווטאר: כשף האוויר האחרון – צל וערפל**  

#### צפון ודרום

 ערך מורחב – **אווטאר: כשף האוויר האחרון – צפון ודרום**  

#### חוֹסר איזון

 ערך מורחב – **אווטאר: כשף האוויר האחרון – חוסר איזון**  

#### האקדמיה של טוף בייפונג

 ערך מורחב – **אווטאר: כשף האוויר האחרון – האקדמיה של טוף בייפונג**  

### האגדה של קורה

דמותה של טוף במהלך אירועי "האגדה של קורה":  
**למטה:** טוף במהלך שנותיה כמפקדת משטרת רפאבליק סיטי.  
**למעלה:** טוף בזקנתה.
#### ספר 1: אוויר

בשנים שחלפו בין שתי הסדרות, מתגלה כי טוף הקימה את כוח המשטרה של רפאבליק סיטי, שהורכב מתלמידיה ללימודי כשפות מתכת. שתיים מתלמידותיה, היו בנותיה, לין וסו-יין. שתיהן מזכירות כדרך אגב בפני קורה שהן למעשה אחיות-למחצה משני אבות שונים, אך זהותם לא נחשפה, ומסיבות שטרם נחשפו, אף אחת מהן לא הכירה את אביהן. בשל חינוכה הקפדני, טוף גידלה את השתיים כאם יחידנית, ועל אף שבקושי הגבילה אותן, שתי הבנות חשו שהיא מתעלמת מהן, ופנו לדרכים שונות בעקבות הצורך ההדדי שלהן לתשומת לבה – לין האחראית והקפדנית הלכה בעקבות אמה והתגייסה למשטרת רפאבליק סיטי בעוד שסו-יין החלה להסתובב עם עבריינים ופושעים. בסופו של דבר, תפסה לין את סו-יין נוהגת במכונית המילוט עבור חבריה הפושעים לאחר גניבת תכשיטים, ובין השתיים התפתח עימות שבמהלכו צילקה סו-יין בטעות את צדה הימני של פניה של לין. על אף שכעסה על בנותיה על שהכניסו אותה למצב קשה, נאלצה טוף לקרוע את דו"ח המשטרה לפני ששלחה את סו-יין לגור עם סבה וסבתה; לין לא לקחה מעשה זה בעין יפה; והדבר הצית קרע בין טוף ובנותיה. טוף, שחשה אשמה על מה שעשתה, פרשה מתפקידה שנה שלאחר מכן, ואותה החליפה לין.

#### ספר 3: שינוי

בעונה השלישית, מתגלה כי טוף השלימה עם סו-יין, שחזרה למוטב, ובילתה כמה שנים עם משפחתה של סו-יין בזאופו, עיר של כשפי מתכת שהוקמה על ידי סויין, ושם מוצב פסלה של טוף כאות כבוד לאור היותה ממציאת כשפות המתכת. מספר שנים טרם אירועי הסדרה, עזבה טוף את זאופו על מנת לטייל בעולם בחיפוש אחר הארה, ומאז לא נודעו עקבותיה.

#### ספר 4: איזון

בעונה הרביעית, מתגלה כי טוף בנתה לה בית במעמקי הביצה המעורפלת, שם נתקלת בה קורה. בהמשך מסייעת טוף לקורה בהסרת שארית רעל המתכת הנוזלית שהוכנס לגופה על ידי ארגון "הלוטוס האדום" באמצעות הדרכתה בהתגברות על פחדיה יריביה בעבר. לקראת סיום העונה, חוזרת טוף לסייע ללין, לנכדתה אופל ולבולין בחילוץ סו-יין ומשפחתה מכוחותיה של קובירה. במהלך החילוץ, חושפת טוף שלאביה של לין קראו קאנטו.

### לאחר "האגדה של קורה"

טוף מופיעה שוב בקומיקס "חורבות האימפריה", במהלכו פונים אליה קורה ומלך ממלכת האדמה, וו, בבקשת עזרתה בעצירת אלו המעוניינים לחזק עוד יותר את השפעתה של אימפריית האדמה על ארבע הממלכות.

יכולות
------

### חושים מוגברים

עקב היותה עיוורת, הקולטנים המכנורצפטורים וחושיה האחרים של טוף רגישים יותר. באמצעות הקרקע, ביכולתה של טוף "לראות" ו"להרגיש" אפילו את הרעידות הסיסמיות קטנות ביותר בכדור הארץ, בין אם מדובר בלהרגיש נוכחות של עצים או צעדת נמלים במרחק של כמה מטרים, באמצעות טכניקת כשפות אדמה המכונה "החוש הסיסמי". בנוסף, רכשה טוף חוש שמיעה חריף, המאפשר לה לזהות אנשים לפי קולם, להבחין במראהו הפיזי של אדם באמצעות קולו, לשמוע שיחות מרוחקות, ולחוש שקר באמצעות דפוסי נשימה, פעימות הלב ותגובותיו הפיזיות של העומד מולה. לאחר שהתגוררה בביצה במשך שנים רבות באירועי "האגדה של קורה", טענה טוף כי חושיה המוגברים התרחבו עד לכדי כוונון עדין עם אירועים ברחבי העולם באמצעות גפני הרוח.

עם זאת, טוף חסרת-אונים מול יריבים שאינם זקוקים למגע עם הקרקע ופגיעה להתקפות אוויריות. כל דבר או חפץ שפוגע ביכולתה של טוף לחוש תנודות, פוגע גם ביכולותיה; יש לה קושי מסוים עם חול, שנחשב לחומר "חסר-מוצקות" המונע ממנה "לחוש" במדויק את סביבתה. מכיוון שטוף מסתמכת על כפות רגליה על מנת לכשף אדמה, היא הופכת ל"עיוורת" באמת אם כפות רגליה נפגעות. על אף שביכולתה לחוש את תנודות האדמה באמצעות ידיה במידה מסוימת, הן אינן רגישות כרגליה. זיקתה לאדמה מומחשת עוד בכך שטוף אינה יודעת לשחות ומביעה סלידה מטיסות.

### כשפות אדמה

|  |  |  |
| --- | --- | --- |
| "| "כשפות אדמה היא אלמנט החומר. המפתח לכשפות אדמה הוא העמדה שלך – עליך להיות יציב ואיתן. סלע הוא יסוד עקשן. בלתי נכנע. אם אתה מתכוון להזיז אותו, אתה חייב להיות כמו סלע בעַצמְךָ." | "|
|  |  |
|  – טוף בייפונג |

טוף מיומנת מאוד בכשפות אדמה, במסגרתה נעשה שימוש בטכניקות מאמנויות לחימה הסיניות הונג קוואן וצ'ו גאר נאן פאי טאנגלאנג. ביקום בו מתקיים הזיכיון, מייצגת כשפות אדמה את אלמנט החומר, והיא נחשבת למגוונת ביותר מבין ארבע הכשפויות. ביכולתה של טוף לתמרן אדמה, סלע, חול, לבה ומתכות על כל תצורותיו השונים.

בנוסף, כמו שאר כשפי האדמה, טוף נמצאת בשיא כוחה כאשר רגליה או ידיה נמצאים במגע ישיר עם הקרקע, המאפשר לה לתרגם את האנרגיות הקינטיות שלה למהלכים מהירים וחזקים. בד בבד, הסתמכות זו על מגע ישיר עם האדמה היא עקב אכילס פיגורטיבי עבורה; שכן הפרדתה מכל מגע עם האדמה מחלישה ומנטרלת אותה.

### ג'ינג נייטרלי

עבור עיצוב סגנונות הלחימה בהם נעשה שימוש במהלך עלילת הסדרה, התייעצו יוצרי הסדרה התייעצו עם אמן לחימה מקצועי. תנועות לחימתה של טוף (כלומר הקשבה, תגובה, איזון התקפות והגנה) ושאיבת כוחה מיציבות פלג גופה התחתון שאבו השראה מתנועות התרגול של "ג'ינג נייטרלי". המושג "ג'ינג נייטרלי" מתייחס לפילוסופיית "ידיים דביקות", שמטרתה היא לאפשר למתרגל לחזות את המהלך הבא של יריבו; בדומה לטוף שמזהה את התנועות של אחרים באמצעות הקשר שלה עם האדמה, מתרגל העוסק ב"ידיים דביקות" לומד לזהות את המהלך הקרוב של היריב על ידי שמירה על מגע מתמיד בין הזרועות, הידיים או פרקי הידיים שלו, לבין זרועו של אויבו. על ידי תרגול עם בן זוג באופן זה, מתרגל לומד "לקרוא" את התנועות הקלות בזרועותיו של היריב על מנת לזהות את התקפתו הבאה ולנוע בהתאם במטרה לנטרל אותה.

### כשפות מתכת

במהלך הסדרה המקורית, טוף הוא כשפית האדמה הראשונה הידועה ביכולתה לכשף מתכת. כאשר טוף נכלאת בתא עשוי ברזל, הסאדהו גורו פאתיק מסביר לאנג בסצנה מקבילה שמתכת היא אדמה מזוקקת; ואז טוף מאתרת את חלקיקי האדמה שבברזל ומתמרן אותם כדי "לכשף" את המתכת. בהמשך, טוף מתרגלת ומשכללת את מיומנותה הייחודית לאורך שאר הסדרה, ולאחר סיום הסדרה ולפני אירועי "האגדה של קורה", היא מעבירה את הידע והמיומנות שרכשה לכשפי אדמה אחרים, ובפרט לאלו שייעדה להקצאה עבור הכוח המשטרתי של רפאבליק סיטי.

ביקורות
-------

דמותה של טוף הפכה לאחת הדמויות הפופולריות והאהובות ביותר בסדרה; בתמונה, קוספליי של דמותה.
בביקורתו על דמותה של טוף ב"האגדה של קורה", ציין המבקר מייקל מאמנו כי טוף "מעולם לא איבדה את שנינותה, ותמיד הואנשה בחוכמה רבה", וכי לתחושתו מערכות יחסיה עם בנותיה אכן היו חשובות לה; בנוסף, ציין מאמנו כי העובדה שלטוף יש שתי בנות משני גברים שונים היא "מרעננת ופמיניסטית להפליא", מכיוון שלא היה מקום לשיימינג על טוף בנרטיב העלילתי של הזיכיון על כך שיש לה בנות מחוץ לנישואין, והוסיף: "היא אושרה באופן קנוני כאישה שניהלה חיי מין שהיו תחת תנאיה". מאמנו אף שיער את מותה בפרק "המשימה בייפונג", על אף שהיא שרדה, והצהיר על הופעתה האחרונה בסדרה, "זה היה סיום נהדר, במיוחד לאור מילות הפרידה שלה." דמותה של טוף נתפסה כ"אסון" בשל הורותה הגרועה בעיני בתה לין (אנג זכה לביקורות דומות מילדיו בומי וקיה). מאמנו התנגד לכך בטענה שהסיפור מסופר מנקודת המבט של בנותיה בזמן שהיא כבר לא בסביבה להצדיק את עצמה, וכי ילדים בוגרים לעולם לא יוכלו להבין היטב את הרציונל של הוריהם לגדל אותם כפי שהם בחרו.

משפחתה
------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| צאצאיה
* **לִין בייפונג** – בתה הבכורה של טוף ואחותה הגדולה של סוּ-יין בייפונג, איתה יש לה עבר קשה. משמשת כמפקדת המשטרה ברפאבליק סיטי.
* **סו־יין "סוּ" בייפונג** – כשפית אדמה ומתכת, בתה של טוף ואחותה של לין. נשואה לאדריכל בשם בטאר, מנהיגת העיר זאופו. בעונה הרביעית מסתכסכת עם קובירה ורוצה לחסל אותה.
* **בטאר ג'וניור בייפונג** – בנם הבכור של סו ובאאטר, ונכדה של טוף. היה נאמן והאמין בקובירה, והם אף התארסו, עד שהיא ירתה לכיוונו כשגילתה את מיקומו של צוות אווטאר אחרי שהם חטפו אותו. קרוי על שם אביו. כשף אדמה ומתכת.
* **אוּפָּל בייפונג** – בתה של סו ונכדתה של טוף; אשר הופכת לכשפית אוויר ולאחת מנוודי האוויר החדשים.
* **וינג ו-וי בייפונג** – תאומיהם של סו ובטאר.
* **הואן בייפונג** – בנם של סו ובטאר ואחיהם של אופל, וי, וינג ובטאר ג'וניור; אשר עוסק בפיסול באמצעות כשפות מתכת.
 | אילן יוחסין

|  |  |  |
| --- | --- | --- |
|   |   |  |
|
|   |   |   |   |   |   |   |   |   |   |   |   |   |   |   |   |   |   |   | וומיי בייפונג |   | לו בייפונג |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   |   |   |   |   |   |   | לא ידוע |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   |   |   | פרג |   | לאו בייפונג |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   |   |   | לא ידוע |   | טוף בייפונג |   | קאנטו |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   |   | בטאר האב |   | סו־יין בייפונג |   | לין בייפונג |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |
|   | בטאר ג'וניור |   | אופל |   | ווינג |   | ווי |   | הואן |   |   |   |   |   |   |
|

   – כשף אדמה ומתכת
   – כשף אדמה

 |

ראו גם
------

* אווטאר - דמויות

הערות שוליים
------------

1. ↑  Avatar Extras for episode "The Blind Bandit".
2. ↑  Liu, Ed (April 22, 2008). "Toon Zone News Interviews Bryan Konietzko and Mike DiMartino on "Avatar"". toonzone.net.
3. ↑  DVD commentary for "The Blind Bandit"
4. ↑  Konietzko, Bryan; DiMartino, Michael Dante (2010). Avatar, The Last Airbender: The Art of the Animated Series. Dark Horse. p. 97. ISBN 978-1-62115-798-4.
5. ↑  DiMartino, Michae Dante; Konietzko, Bryan (2015). The Legend of Korra: The Art of the Animated Series Book Four: Balance. Dark Horse Books. p. 40. ISBN 978-1616556877.
6. 1 2 3 4  Director: Ethan Spaulding; Writer: Michael Dante DiMartino (2006-05-05). "The Blind Bandit". Avatar: The Last Airbender. Season 2. Episode 6. Nickelodeon. Avatar: The Last Airbender. Episode Tanscript.
7. ↑  "The Chase". Avatar: The Last Airbender. Season 2 (Book 2). Episode 8. 2006-05-26. Nickelodeon.
8. ↑  "8 Quotes by Toph Bei Fong". lessreal. Retrieved July 27, 2023.
9. ↑  "Official Google translation of 托"
10. ↑  "Avatar: Why Toph Was A Guy In The Ember Island Players". screen Rant. September 24, 2020. Retrieved July 27, 2023.
11. ↑  Van Hoey, Thomas (2016). The Blending of Bending: World-building in Avatar: The Last Airbender and Legend of Korra. p. 11.
12. ↑  "Synopsis of Avatar: The Last Airbender Episodes, "The Firebending Masters", Episode 13, Season 3". Nickelodeon. Retrieved April 4, 2023.
13. ↑  Director: Giancarlo Volpe; Writer: Michael Dante DiMartino, Bryan Konietzko (2006-05-26). "The Chase". Avatar: The Last Airbender. Season 2. Episode 8. Nickelodeon.
14. ↑  Director: Giancarlo Volpe; Writer: Michael Dante DiMartino, Bryan Konietzko (2006-07-14). "The Library". Avatar: The Last Airbender. Season 2. Episode 10. Nickelodeon.
15. ↑  Hedrick, Tim (writer) & MacMullan, Lauren (director). (September 22, 2006). "City of Walls and Secrets". Avatar: The Last Airbender. Season 2. Episode 14. Nickelodeon.
16. ↑  Estoesta, Joann, Wahlander, Lisa, Huebner, Andrew, Scheppke, Gary, MacMullan, Lauren, Mattila, Katie, Ridge, Justin, Volpe, Giancarlo (writers) & Spaulding, Ethan (director). (September 29, 2006). "The Tales of Ba Sing Se". Avatar: The Last Airbender. Season 2. Episode 15. Nickelodeon.
17. ↑  Hedrick, Tim (writer) & MacMullan, Lauren (director). (November 6, 2006). "Lake Laogai". Avatar: The Last Airbender. Season 2. Episode 17. Nickelodeon.
18. ↑  "'Legend of Korra' Season 3 Spoilers". latintimes. 11 July 2014. Retrieved April 5, 2023.
19. ↑  Director: Melchior Zwyer; Writer: Michael Dante DiMartino (2014-12-05). "Operation Beifong". The Legend of Korra. Season 4. Episode 10. Nickelodeon.
20. ↑  Director: Lauren MacMullan; Writer: Tim Hedrick (2006-06-14). "The Desert". Avatar: The Last Airbender. Season 2. Episode 11. Nickelodeon. Avatar: The Last Airbender. Episode Tanscript.
21. ↑  Director: Giancarlo Volpe; Writer: Michael Dante DiMartino (2007-11-23). "The Day of Black Sun Part 1: The Invasion". Avatar: The Last Airbender. Season 3. Episode 10. Nickelodeon. Avatar: The Last Airbender. Episode Tanscript.
22. ↑  Director: Giancarlo Volpe; Writer: John O'Bryan (2006-06-14). "The Library". Avatar: The Last Airbender. Season 2. Episode 10. Nickelodeon.
23. ↑  Director: Ethan Spaulding; Writers: Michael Dante DiMartino, Joshua Hamilton (2006-09-15). "The Serpent's Pass". Avatar: The Last Airbender. Season 2. Episode 12. Nickelodeon.
24. ↑  The Lost Scrolls: Fire, page 159 of The Lost Scrolls Collection. The Lost Scrolls: Earth, page 93 of The Lost Scrolls Collection.
25. ↑  San Diego Comicon 2006 panel question and answer part 2 – Avatarspirit.net
26. ↑  Ching, Gene (2012). "Kisu on THE LEGEND OF KORRA". Kung Fu Magazine. Archived from the original on April 15, 2012.
27. ↑  "Nickelodeon's Official Avatar: The Last Airbender Flash Site". Nick.com. Retrieved July 28, 2023.
28. ↑  Director: Ethan Spaulding; Writer: Elizabeth Welch Ehasz (April 7, 2006). "Return to Omashu". Avatar: The Last Airbender. Season 2. Episode 3. Nickelodeon.
29. ↑  Ehasz, Aaron (writer) & Spaulding, Ethan (director). (June 2, 2006). "Bitter Work". Avatar: The Last Airbender. Season 2. Episode 9. Nickelodeon.
30. ↑  "Inside the Nicktoons Studio: Avatar: "Earth" Episode Clip". Nickelodeon. Retrieved July 28, 2023.
31. ↑  "Kisu – Filmography by TV Series". IMDb. Retrieved July 28, 2023.
32. ↑  Director: Giancarlo Volpe; Writers: Michael Dante DiMartino, Bryan Konietzko (2006-12-01). "The Guru". Avatar: The Last Airbender. Season 2. Episode 19. Nickelodeon.
33. ↑  Mammano, Michael (December 5, 2014). "The Legend of Korra: Operation Beifong Review". Den of Geeks!.
34. ↑  Mammano, Michael (July 8, 2014). "The Legend of Korra: Old Wounds Review". Den of Geeks!.

| אווטאר: כשף האוויר האחרון מאת מייקל דנטה דימרטינו ובריאן קונייצקו |
| --- |
| 

| מדיות הזיכיון |
| --- |
| שגיאות פרמטריות בתבנית:תת קבוצה פרמטרים ריקים [ 1 ] לא מופיעים בהגדרת התבנית 

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| אווטאר: כשף האוויר האחרון | 

|  |  |
| --- | --- |
| פרקים | פיילוט • צוקו לבד • כוכב השביט של סוזין |
| קומיקס | 

|  |  |
| --- | --- |
| טרילוגיות קומיקס | ההבטחה • החיפוש • הקרע • צל וערפל • צפון ודרום • חוסר איזון |
| קומיקסים בודדים | קטרה וכסף הפיראטים • האקדמיה של טוף בייפונג • סוקי לבדה • אזולה במקדש הרוחות • ציידת הראשים ומבשל התה (מתוכנן) |
| אנתלוגיה | ההרפתקאות האבודות • הרפתקאות הצוות |

 |
| משחקי וידאו | Avatar: The Last Airbender • The Burning Earth • Into the Inferno • ‏Legends of the Arena‏ • The Last Airbender |
| אחר | משחק לגו • משחק קלפים |

 |
| האגדה של קורה | 

|  |  |
| --- | --- |
| פרקים | ברוכה הבאה לרפאבליק סיטי • מלחמת אזרחים |
| קומיקס | 

|  |  |
| --- | --- |
| טרילוגיות קומיקס | מלחמות טריטוריה • חורבות האימפריה |
| אנתולוגיה | דפוסים בזמן |

 |
| משחקי וידאו | The Legend of Korra‏ • A New Era Begins |

 |
| אולפני אווטאר | אנג: כשף האוויר האחרון |
| ספרים | 

|  |  |
| --- | --- |
| דברי הימים של אווטאר | עלייתה של קיושי • הצל של קיושי • השחר של יאנגצ'ן • המורשת של יאנגצ'ן • חשבון הנפש של רוקו |
| ספרי ילדים | אני אנג • אני צוקו • אני קטרה • לב של גיבור • הכרובים שלי! |

 |
| לייב אקשן | 

|  |  |
| --- | --- |
| איירבנדר | איירבנדר • פסקול • הסיפור של צוקו |
| אווטאר: כשף האוויר האחרון (סדרת טלוויזיה, 2024) |  |

 |
| שונות | אווטאר צ'יבי שורט |

 |

 | אווטאר: כשף האוויר האחרון (זיכיון) |
| 

| היקום של אוטאר |
| --- |
| 

|  |  |
| --- | --- |
| היסטוריה | כרונולוגיה |
| מקומות | עולם הרוחות • ממלכת האדמה (בה סינג סה • אומשו • זאופו)  • הרפובליקה המאוחדת (רפאבליק סיטי) • שבט המים הדרומי  • שבט המים הצפוני  • אומת האש  • מקדשי האוויר  |
| דמויות | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| אווטאר - דמויות | 

|  |  |
| --- | --- |
| שבטי המים  | קטרה (מיי ויטמן) • סוקה (ג'ק דה־סנה) |
| אומת האש  | צוקו (דנטה באסקו) • אזולה (גריי דליסל) • דוד אירו (מאקו אייוומאטצ'ו) • אוזאי (מארק המיל) • אורסה |
| ממלכת האדמה  | טוף בייפונג (ג'סי פלאוור) |
| חיות | אפה (די בראדלי בייקר) • מומו |

 |
| האגדה של קורה - דמויות(צלבון כפול - מציין דמויות שהופיעו בשתי הסדרות) | 

|  |  |
| --- | --- |
| כשפי מים  | אמון (סטיבן בלום) • אונלק (אדריאן לטורל) • קטרה (אווה מארי סיינט)צלבון כפול |
| כשפי אש  | מאקו (דייוויד פאוסטינו) • דוד אירו (גרג בולדווין)צלבון כפול • צוקו (ברוס דוויסון)צלבון כפול |
| כשפי אדמה  | בולין (פי. ג'י. בירן) • לין בייפונג (מינדי סטרלינג) • קובירה (זלדה ויליאמס) • טוף בייפונג (פיילס סימפלר)צלבון כפול |
| כשפי אוויר  | טנזן (ג'יי. קיי. סימונס) • זאהיר (הנרי רולינס) |
| לא כשפים | אסאמי סאטו (סיישל גבריאל) • סוקה (ג'ק דה־סנה)צלבון כפול |

 |
| אווטארים | קורה (ג'נט וארני) • אנג (זאק טיילר אייזן/די בי סוויני)צלבון כפול • רוקו (ג'יימס גארט)צלבון כפול • קיושיצלבון כפול • קורוקצלבון כפול • יאנג־צ'ןצלבון כפול • זיטוצלבון כפול • וואן |

 |

 |

 |
| 

| הפקה |
| --- |
| 

|  |  |  |  |  |  |  |  |
| --- | --- | --- | --- | --- | --- | --- | --- |
| הפקה | ניקלודיאון • ויאקום • מייקל דנטה דימרטינו • בריאן קונייצקו

|  |  |
| --- | --- |
| כותבים | מייקל דנטה דימרטינו • בריאן קונייצקו • אהרון אהז • טים הדריק • ג'ושוע המילטון • קטי מטילה • ג'ין לואן יאנג • מייקל טייטלבאום • FC Yee • דייב רומן • אליסון וילגוס |
| מאיירים | גוריהירו • פיטר ורטמן • נינה מטסומוטו |
| הנפשה | DR Movie • סטודיו מיר • סטודיו פיירו • Moi Animation |

 |
| הפצה | 

|  |  |
| --- | --- |
| סדרות וסרטים | ויאקום • ניקלודיאון • נטפליקס • סרטי פרמאונט • Paramount Media Networks |
| ספרים | דארק הורס קומיקס • Tokyopop • Del Rey Books • סיימון אנד שוסטר • רנדום האוס • Abrams Books • דל ריי מנגה |

 |

 |

 |